20. marec 2018

Vysoko účinné riešenia a rastúci ekosystém urýchlia využitie doplnkových výrobných procesov v priemyselných odvetviach

**Henkel ponúka celkom nové materiálové riešenia pre priemyselnú výrobu využívajúcu 3D tlač**

**Düsseldorf – Henkel urýchľuje komercializáciu materiálov vyrábaných na mieru a ponúka komplexné služby a know-how týkajúce sa 3D tlače ako riešenia pre svojich zákazníkov. Divízia Adhesive Technologies posilňuje svoj ekosystém rozširovaním strategických partnerstiev s globálnymi technologickými lídrami. Cieľom je adaptácia sa v rýchlo sa rozvíjajúcom trhu dodatočnej výroby nad rámec prototypov výroby koncových produktov.**

Henkel Adhesive Technologies dodáva zákazníkom po celom svete široké portfólio vysokovýkonných materiálov, ako je svetlom tvrdnúci akryl, silikón či epoxidové a polyuretánové lepidlá. Divízia vyvíja na mieru šité produkty a služby, aby dokázala poskytovať vysoko efektívne riešenia pre rôzne odvetvia priemyslu. Na základe technických znalostí a know-how vyvinula spoločnosť Henkel nové materiály špeciálne určené pre 3D tlač.

Aby Henkel urýchlil priemyselné využitie 3D tlače, ponúka rastúce portfólio služieb a zariadení. Jeho súčasťou sú špecializované zariadenia pre automatizáciu, ako aj riešenia pre vytvrdzovanie, impregnáciu a povrchovú úpravu v post-procese. Tento rad produktov a služieb posilnil ekosystém dodatočnej výroby spoločnosti a urýchľuje integráciu častí vytlačených pomocou 3D tlačiarní do odvetvia priemyselnej montáže a dodávateľského reťazca.

„Sme presvedčení, že plný potenciál dodatočnej výroby sa ukáže, keď identifikujeme jej správnu aplikáciu na zákazníka, zameriame sa na správne materiály a správny tlačový proces a využijeme správny softvér,“ povedal Philipp Loosen, vedúci oddelenia 3D tlače v divízii Henkel Adhesive Technologies. „Preto sme sa spojili so silnými technologickými partnermi ako sú Carbon a HP, vďaka ktorým sa už podarilo vyvinúť vzrušujúce technológie pre odvetvie 3D tlače. Táto spolupráca nám umožňuje využívať naše know-how v množstve materiálov ako aj prístup k zákazníkom na to, aby sme vypracovali nové riešenia pre priemyselnú výrobu.“

So spoločnosťou Carbon pracuje Henkel na materiáloch a špecializovaných zariadeniach pre 3D tlač na báze polymerizácie. Spoločnosti vyvinuli zariadenie na meranie, miešanie a dávkovanie (skr. MMD), systém dávkujúci živicu a príslušenstvo k výrobnému systému SpeedCell od Carbonu, ktorý umožňuje správne dávkovanie Carbon materiálov vo veľkých množstvách. Okrem toho Henkel začína s rozvojom živíc Loctite pre materiály z ekosystému spoločnosti Carbon.

So spoločnosťou HP pracuje Henkel v ich otvorenej materiálovej platforme na vývoji materiálov pre technológiu Jet Fusion na báze tavenia prášku. Henkel sa stal prvým globálnym predajcom 3D riešení HP Jet Fusion, ktorému sa podarilo kvalifikovať v priemyselnej výrobe.

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. Henkel zamestnáva viac než 53 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránke [www.henkel.com](http://www.henkel.com).

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 600 pracovníkov.

**Kontakt** Zuzana Kaňuchová Zuzana Ozanová

Riaditeľka korporátnej komunikácie agentúra Seesame

Telefón: +421 917 160 597 +421 918 421 739

E-mail: [zuzana.kanuchova@henkel.com](mailto:zuzana.kanuchova@henkel.com) [ozanova@seesame.com](mailto:ozanova@seesame.com)

Materiály na stiahnutie sú k dispozícií v adresári pre médiá na internetových stránkach:


[www.henkel.com/press](http://www.henkel.de/presse)



Henkel ponúka nové materiálové riešenia pre priemyselnú výrobu v podobe 3D tlače.



Vďaka špecializovaným zariadeniam, službám a širokému portfóliu post-procesov dokáže divízia Adhesive Technologies svojim zákazníkom poskytnúť komplexné riešenia.



Henkel nadviazal partnerstvo s technologickými lídrami ako je Carbon a HP, aby využil svoje know-how v oblasti materiálov pre nové zákaznícke využitie 3D tlače.